शराब की बोतल न देने पर सेल्समैन को लाठी-डंडों से पीटा; समझाने आए SHO से बदतमीजी
Haryana Gurugram IPS Officer's Son Assault Case - गुरुग्राम के सेक्टर-62 स्थित एक शराब ठेके पर DIG के बेटों ने शराब के नशे में खूब हुड़दंग मचाया। देर रात होने की वजह से ठेका बंद हो गया था
गुरुग्राम के सेक्टर-62 स्थित एक शराब ठेके पर DIG के बेटों ने शराब के नशे में खूब हुड़दंग मचाया। देर रात होने की वजह से ठेका बंद हो गया था। युवकों ने उन्हें शराब देने की बात कही। सेल्समैन ने शराब देने से मना कर दिया तो DIG के बेटे इस बात पर बिफर गए और साथियों के साथ लाठी-डंडों से उन्हें पीटना शुरू कर दिया।
हंगामे के बाद ठेके के अन्य सेल्समैनों ने पुलिस को शिकायत दी। जिसके बाद 4 युवकों को मौके पर पकड़ लिया गया। युवकों की पहचान IPS अफसर के बेटे विशाल और नवदीप के रूप में हुई है। वहीं उनके 2 साथी करण और इरू को भी पकड़ा गया था। चारों को DCP साउथ के सामने पेश किया, जिसके बाद जमानत के बाद उन्हें छोड़ दिया गया।
पुलिस ने समझाया तो बदतमीजी पर उतरे
प्रत्यक्षदर्शी ने बताया कि घटना रात करीब 12 बजे की है। नशे में धुत युवक ठेके के कर्मचारियों को पीट रहे थे। सूचना पर पहुंचे सेक्टर-65 थाने के SHO की टीम भी पहुंची थी। पुलिस कर्मचारियों ने उन्हें समझाने की भी कोशिश की, लेकिन वह नहीं माने और बदतमीजी पर उतर आए। बाद में अन्य पुलिस कर्मचारियों को बुलाकर उन्हें काबू किया।
दरअसल, DIG हरियाणा में ही तैनात हैं और गुरुग्राम के सेक्टर-43 के एक परिवार में रहते हैं। जांच अधिकारी ने बताया कि IPS का एक बेटा नौकरी कर रहा है तो दूसरा पढ़ाई कर रहा है।